CELEX: 22004D0068
Language: hr
Date: 2004-05-04 00:00:00
Title: Odluka Zajedničkog odbora EGP-a br. 68/2004 od 4. svibnja 2004. o proširenju primjene određenih odluka Zajedničkog odbora EGP-a na nove ugovorne stranke i o izmjeni određenih Priloga Sporazumu o EGP-u nakon proširenja Europske unije

11/Sv. 98
            
            
               HR
            
            
               Službeni list Europske unije
            
            
               73
            
         22004D0068
   
               L 277/187
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 68/2004
   od 4. svibnja 2004.
   o proširenju primjene određenih odluka Zajedničkog odbora EGP-a na nove ugovorne stranke i o izmjeni određenih Priloga Sporazumu o EGP-u nakon proširenja Europske unije
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Članak 128. Sporazuma o EGP-u određuje da svaka europska država koja postane članica Zajednice podnosi zahtjev za pristupanje Sporazumu o EGP-u, te da su odredbe i uvjeti pristupanja predmet Sporazuma između ugovornih stranaka i države podnositeljice zahtjeva.
            
         
               (2)
            
            
               Slijedom uspješnog zaključivanja pregovora o proširenju, Češka Republika, Republika Estonija, Republika Cipar, Republika Mađarska, Republika Latvija, Republika Litva, Republika Malta, Republika Poljska, Republika Slovenija i Slovačka Republika (nove ugovorne stranke) podnijele su zahtjev za pristupanje Sporazumu o EGP-u.
            
         
               (3)
            
            
               Sporazum o sudjelovanju Češke Republike, Republike Estonije, Republike Cipra, Republike Mađarske, Republike Latvije, Republike Litve, Republike Malte, Republike Poljske, Republike Slovenije i Slovačke Republike u EGP-u (Sporazum o proširenju EGP-a) potpisan je 14. listopada 2003. u Luxembourgu.
            
         
               (4)
            
            
               Sukladno članku 1. stavku 2. Sporazuma o proširenju EGP-a, odredbe Sporazuma o EGP-u, kako su izmijenjene Odlukom Zajedničkog odbora EGP-a, usvojene prije 1. studenoga 2002., od stupanja na snagu Sporazuma o proširenju EGP-a postaju obvezujuće za sve nove ugovorne stranke pod jednakim uvjetima kao za sadašnje ugovorne stranke i pod uvjetima propisanim u Sporazumu.
            
         
               (5)
            
            
               Od 1. studenoga 2002. određeni broj aktova EZ-a uključen je u Sporazum o EGP-u kroz Odluke Zajedničkog odbora EGP-a.
            
         
               (6)
            
            
               Kako bi se omogućila homogenost Sporazuma o EGP-u i pravna sigurnost pojedinaca te gospodarskih subjekata, potrebno je jasno navesti da su ti akti EZ-a obvezujući za nove ugovorne stranke od stupanja na snagu Sporazuma o proširenju EGP-a.
            
         
               (7)
            
            
               Akt o pristupanju Europskoj uniji od 16. travnja 2003. dozvoljava odstupanja od aktova EZ-a i prilagođava neke od aktova EZ-a koji su uključeni u Sporazum o EGP-u kroz Odluke Zajedničkog odbora EGP-a, usvojene nakon 1. studenoga 2002.
            
         
               (8)
            
            
               Sukladno članku 3. stavku 5. Sporazuma o proširenju EGP-a, prilagodbe aktova uključenih u Sporazum o EGP-u prije datuma stupanja na snagu Sporazuma o proširenju EGP-a, koje su potrebne zbog sudjelovanja novih ugovornih stranaka u Sporazumu o EGP-u i koje nisu bile predviđene u Sporazumu o proširenju EGP-a, bit će primijenjene u skladu s postupcima utvrđenim u Sporazumu o EGP-u.
            
         
               (9)
            
            
               Sukladno članku 4. stavku 2. Sporazuma o proširenju EGP-a, svi dogovori koji su važni za Sporazum o EGP-u na koje upućuje Akt o pristupanju Europskoj uniji od 16. travnja 2003., a koji nisu spomenuti u Prilogu B Sporazumu o proširenju EGP-a, bit će primijenjeni u skladu s postupcima utvrđenim u Sporazumu o EGP-u.
            
         
               (10)
            
            
               Zajednički odbor EGP-a mora zato prilagodbe i odstupanja uključiti u Sporazum o EGP-u.
            
         
               (11)
            
            
               Budući da se Sporazum o EGP-u širi na unutarnje tržište država EFTA-e, potrebno je za nesmetano funkcioniranje unutarnjeg tržišta ovu Odluku primijeniti istodobno sa stupanjem na snagu Ugovora o pristupanju EU-u i Sporazuma o proširenju EGP-a.
            
         
               (12)
            
            
               Budući da Sporazum o proširenju EGP-a još nije stupio na snagu, ili ga se može primjenjivati na privremenoj osnovi, ova Odluka će se do stupanja na snagu Sporazuma o proširenju EGP-a također privremeno primjenjivati,
            
         ODLUČIO JE:
   Članak 1.
   Sve Odluke Zajedničkog odbora EGP-a usvojene poslije 1. studenoga 2002. ovime postaju obvezujuće za nove ugovorne stranke.
   Članak 2.
   Tekstovi odluka Zajedničkog odbora EGP-a na koje upućuje članak 1. sastavljaju i ovjeravaju ugovorne stranke na češkom, estonskom, mađarskom, latvijskom, litavskom, malteškom, poljskom, slovačkom i slovenskom jeziku.
   Članak 3.
   1.   Točkama Priloga i Protokola Sporazuma o EGP-u, navedenim u Prilogu A ove Odluke dodaje se sljedeća alineja:
   
               „—
            
            
               
                  1 03 T: Akt o uvjetima pristupanja Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike i prilagodbe Ugovora na kojima se temelji Europska unija, usvojenog 16. travnja 2003. (SL L 236, 23.9.2003., str. 33).”
            
         2.   Ako je alineja iz stavka 1. prva alineja u dotičnoj točki, prethodi joj tekst „kako je izmijenjeno:”.
   Članak 4.
   Prelazne prilagodbe na koje upućuje Prilog B ove Odluke ovime se uključuju u Sporazum o EGP-u i postaju njegov sastavni dio.
   Članak 5.
   Tekstovi dijelova Akta o pristupanju EU-u od 16. travnja 2003. navedeni u Prilogu C na islandskom i norveškom jeziku, koji će se objaviti u Dodatku o EGP-u Službenog lista Europske unije, vjerodostojni su.
   Članak 6.
   Ova Odluka stupa na snagu dan nakon zadnje obavijesti Zajedničkom odboru EGP-a u skladu s člankom 103. stavkom 1. Sporazuma (1).
   Ova Odluka ne utječe na bilo koji ustavni zahtjev koji navede bilo koja Ugovorna stranka u pogledu bilo koje od Odluka Zajedničkog odbora EGP-a iz članka 1.
   Ova se Odluka primjenjuje od datuma stupanja na snagu Sporazuma o proširenju EGP-a. Do njegovog stupanja na snagu, ona se primjenjuje privremeno od datuma njegove privremene primjene.
   Članak 7.
   Ova se Odluka objavljuje u odjeljku EGP-a i u Dodatku o EGP-u Službenog lista Europske unije.
   
      Sastavljeno u Bruxellesu 4. svibnja 2004.
      
         
            Za Zajednički odbor EGP-a
         
         
            Predsjednik
         
         S. GILLESPIE
      
   
   
      (1)  Nema naznačenih ustavnih zahtjeva.
   PRILOG A
   Popis iz članka 3. Odluke
   Alineja na koju upućuje članak 3. stavak 1. uvrštava se na sljedeća mjesta u Prilozima i Protokolima Sporazuma o Europskom gospodarskom prostoru:
   
                
            
            
               u poglavlju I. (Veterinarska pitanja) Priloga I. (Veterinarska i fitosanitarna pitanja):
               
                           —
                        
                        
                           u točki 3. Dijela 3.1 (Direktiva Vijeća 2001/89/EZ),
                        
                     
                           —
                        
                        
                           u točki 9b. Dijela 3.1 (Direktiva Vijeća 2002/60/EZ),
                        
                     
                           —
                        
                        
                           u točki 2. Dijela 9.2 (Direktiva Komisije 2002/4/EZ),
                        
                     
                           —
                        
                        
                           u točki 12. Dijela 7.1 (Uredba (EZ) br. 999/2001 Europskog parlamenta i Vijeća);
                        
                     
         
                
            
            
               u poglavlju IV. (Kućanski aparati) Priloga II. (Tehnički propisi, norme, ispitivanje i potvrđivanje):
               
                           —
                        
                        
                           u točki 4g. (Direktiva Komisije 2002/40/EZ);
                        
                     
         
                
            
            
               u Prilogu IV. (Energija):
               
                           —
                        
                        
                           u točki 11g. (Direktiva Komisije 2002/40/EZ);
                        
                     
         
                
            
            
               u Prilogu VII. (Uzajamno priznavanje stručne spreme):
               
                           —
                        
                        
                           u točki 28. (Direktiva Vijeća 74/557/EEZ).
                        
                     
         PRILOG B
   Prijelazne prilagodbe na koje upućuje članak 4. Odluke
   Prilog I. (Veterinarska i fitosanitarna pitanja) Sporazumu o EGP-u mijenja se kako slijedi:
   
               1.
            
            
               U točku 10. dijela 1. poglavlja III. (Direktiva Vijeća 2002/53/EZ) prije prilagođenog teksta unosi se sljedeće:
               „Primjenjuju se prijelazne prilagodbe utvrđene u Prilozima Akta o pristupanju od 16. travnja 2003. za Cipar (točka 2. dijela II. odjeljka B poglavlja 5. Priloga VII.), Latviju (dio II. odjeljka B poglavlja 4. Priloga VIII.), Maltu (dio II. odjeljka B poglavlja 4. Priloga XI.) i Sloveniju (dio II. odjeljka B poglavlja 5. Priloga XIII.).”
            
         
               2.
            
            
               U točki 12. dijela 1. poglavlja III. (Direktiva Vijeća 2002/55/EZ) prije prilagođenog teksta unosi se sljedeće:
               „Primjenjuju se prijelazne prilagodbe utvrđene u Prilozima Akta o pristupanju od 16. travnja 2003. za Cipar (točka 2. dijela II. odjeljka B poglavlja 5. Priloga VII.), Latviju (Dio II. odjeljka B poglavlja 4 Priloga VIII.), Maltu (dio II. odjeljka B poglavlja 4 Priloga XI.) i Sloveniju (dio II. odjeljka B poglavlja 5 Priloga XIII.).”
            
         PRILOG C
   Popis na koji upućuje članak 5. Odluke
   Tekstovi sljedećih dijelova Akta o pristupanju od 16. travnja 2003. na islandskom i norveškom jeziku, koji će se objaviti u Dodatku o Europskom gospodarskom prostoru Službenog lista Europske unije, vjerodostojni su:
   
               —
            
            
               točka 2. poglavlja 3. Priloga II. (Direktiva Vijeća 74/557/EEZ),
            
         
               —
            
            
               točka 83. dijela I. odjeljka B poglavlja 6. Priloga II. (Direktiva Vijeća 2001/89/EZ),
            
         
               —
            
            
               točka 86. dijela I. odjeljka B poglavlja 6. Priloga II. (Uredba (EZ) br. 999/2001 Europskog parlamenta i Vijeća),
            
         
               —
            
            
               točka 87. dijela I. odjeljka B poglavlja 6. Priloga II. (Direktiva Komisije 2001/4/EZ),
            
         
               —
            
            
               točka 89. dijela I. odjeljka B poglavlja 6 Priloga II. (Direktiva Vijeća 2002/60/EZ),
            
         
               —
            
            
               točka 7. odjeljka B poglavlja 12. Priloga II. (Direktiva Komisije 2002/40/EZ),
            
         
               —
            
            
               točka 2. dijela II. odjeljka B poglavlja 5. Priloga VII. (Direktiva Vijeća 2002/53/EZ i 2002/55/EZ),
            
         
               —
            
            
               dio II. odjeljka B poglavlja 4. Priloga VIII. (Direktiva Vijeća 2002/53/EZ i 2002/55/EZ),
            
         
               —
            
            
               dio II. odjeljka B poglavlja 4. Priloga XI. (Direktiva Vijeća 2002/53/EZ i 2002/55/EZ),
            
         
               —
            
            
               dio II. odjeljka B poglavlja 5. Priloga XIII. (Direktive Vijeća 2002/53/EZ i 2002/55/EZ).